«Մենք, օրինակ, առաջարկում ենք, որպեսզի փակ ցուցակ լինի, որի դեպքում ոչ թե 13 ընտրատարածք է լինելու, այլ ամբողջ հանրապետությունն է դառնում 1 ընտրատարածք: Այդ դեպքում քվոտան նորմալ կաշխատի, քանի որ փակ ցուցակի դեպքում տոկոսները հստակ բաշխվում են, հատկապես, որ սահմանափակում է դրված՝ եթե կանանցից որեւէ մեկը դուրս է գալիս, նրա փոխարեն կին պետք է գա: Բաց ցուցակից հրաժարվելն է մեր առաջարկը, որը իշխանությունները չեն ընդունում»,- ասաց Զարուհի Փոստանջյանն: Նրա խոսքով, բաց կամ ռեյտինգային ցուցակի դեպքում ուղղակի հնարավոր չի լինի ակնկալել, որ կանանց նշված տոկոսը կպահպանվի ընտրությունների արդյունքում , քանի որ գործընթացը նմանվում է մեծամասնական ընտրակարգին, իսկ մենք լավ գիտենք, թե ինչպես է գնում այդ պայքարը: